MUNICIPIUL SATU MARE

Serviciul Patrimoniu, Concesionări, Închirieri

Nr. 53654/23.09.2022

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

la proiectul de hotărâre privind acordarea cu titlu gratuit a dreptului de uz şi servitute către S.C. Camre Energy S.R.L asupra unui teren din

 municipiul Satu Mare

 Prin adresa nr.265/22.09.2022 înaintată de către S.C. Camre Energy S.R.L. înregistrată la Primăria municipiului Satu Mare sub nr. 53613/22.09.2022, solicită acordarea cu titlu gratuit a unui drept de uz și servitute asupra unei suprafețe de 582 mp teren situat în Municipiul Satu Mare, în vederea executării lucrărilor necesare realizării proiectului ”Conectare CEF Satu Mare 1\_LES 110 kV“.

 Societatea Camre Energy S.R.L. intenționează să construiască în partea nord-vestică a municipiului Satu Mare, un parc de producere a energiei electrice utilizând panouri fotovoltaice. În acest sens societatea deține Autorizația de înființare nr. 1206 din 08.06.2022 pentru realizarea noii capacități energetice Centrală Electrică Fotovoltaică(CEF) Satu Mare 1.

 Astfel, se impune acordarea unui drept de uz și servitute pe suprafața de 582 mp teren rezultat în urma dezmembrării imobilului teren identificat cu nr cadastral 187586.

 Zonele afectate de lucrări vor fi readuse la starea inițială imediat după finalizarea lucrărilor de către executant.

 Ținând cont de faptul că, lucrările proiectate sunt de interes public, potrivit dispozițiilor art. 749, art. 755-756 din Codul Civil, art. 12 alin. (2) lit. a) şi lit. c), coroborate cu cele din alin.(3) și alin. (4) ale aceluiași articol din Legea nr. 123/2012 a energiei electrice și a gazelor naturale, cu modificările și completările ulterioare, <LLNK 11998 219 10 202 2 39>asupra terenurilor și bunurilor proprietate publică sau privată, titularul de autorizației de înființare de noi capacități energetice – în acest caz, Societatea Camre Energy S.R.L. în calitatea sa de distribuitor de energie electrică, conform art. 14 din legea sus-amintită – beneficiază de dreptul de uz pentru executarea lucrărilor necesare realizării, relocării, retehnologizării sau desființării capacității energetice.

 Potrivit actelor normative, exercitarea acestui drept asupra proprietăților statului și ale unităților administrativ-teritoriale afectate de capacitățile energetice se realizează cu titlu gratuit pe toată durata existenței acestora.

Față de cele expuse mai sus, raportat și la prevederile art. 129 alin. (2) lit. c)

coroborate cu prevederile alin. (6) lit. a) din Codul administrativ, cu modificările și

completările ulterioare, potrivit cărora consiliul local are competență în administrarea domeniului public al municipiului, respectiv hotărăște darea în folosință gratuită a bunurilor proprietatea publică a municipiului.

Prezentul proiect de hotărâre se înaintează Consiliului Local Satu Mare cu

propunere de aprobare.

 Şef serviciu

 Faur Mihaela

Faur Mihaela/2ex